# DIRECŢIA GENERALĂ SECRETARIAT UNIVERSITATE

**HOTĂRÂREA NR. 2**

**A CONSILIULUI DE ADMINISTRAŢIE DIN DATA DE 08.02.2023**

În temeiul Legii Nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit în data de 08.02.2023, hotărăşte:

**Art. 1.** Se aprobă propunerile de directori de proiect pentru cele șapte domenii strategice vizate pentru finanțare în cadrul competiției FDI – 2023 (Anexa 1).

**Art. 2.** Se aprobă ca propunere de calendar pentru organizarea alegerilor de Șef de disciplină - *Medicină de Familie, Departamentul V, Facultatea de Medicină*, data de 3 Martie 2023.

**Art. 3.** Se aprobă propunerea de încheiere a unui *Acord de parteneriat UMFCD (CieH) – Future for Esport* *(F4E)* (Anexa 2).

**Art. 4.** Se aprobă propunerea de acceptare de către UMFCD a concesiunii locului de veci din Cimitirul Bellu al Dlui Prof. Univ. Dr. Nicolae Paulescu și delegarea Dlui Dr. Silviu Dumitru Păun, Șef Birou pentru Administrarea și Dezvoltarea Patrimoniului, pentru efectuarea tuturor demersurilor legale necesare (Anexa 3).

**Art. 5.** Se aprobă propunerea de încheiere a unui *Acord de parteneriat UMFCD – Societatea Română de Radiodifuziune*.

**Art. 6.** Se aprobă propunerea de acordare a titlului *Doctor Honoris Causa* Dlui Prof. Dr. Mihnea Boștină, Department of Microbiology and Immunology, University of Otago, New Zealand (Anexa 4).

**Art. 7.** Se aprobă propunerea de acordare a titlului *Doctor Honoris Causa* Dlui Prof. Dr. Jeffrey Ian Mechanick, The Mount Sinai Hospital, Kravis Center for Clinical Cardiovascular Health, USA (Anexa 5).

**Art. 8.** Se aprobă solicitarea de întrerupere a studiilor pentru 1 an, cu drept de reînscriere în anul universitar 2023-2024, pentru 1 student an II, Facultatea de Medicină (Anexa 6).

**Art. 9.** Se aprobă solicitarea de întrerupere a studiilor pentru 1 an, cu drept de reînscriere în anul universitar 2023-2024, pentru 1 studentă an III, Facultatea de Medicină (Anexa 7).

**Art. 10.** Se aprobă solicitarea de retragere de la studii, pentru 1 studentă an I, Facultatea de Medicină (Anexa 8).

**Art. 11.** Se aprobă solicitarea de retragere de la studii, programul de Master *„Cercetări și Intervenții Operaționale în Managementul Serviciilor Medico-Sociale și al Sănătății Publice”*, Facultatea de Medicină, pentru 1 studentă an I (Anexa 9).

**Art. 12.** Se aprobă solicitarea de reluare a studiilor în anul universitar 2023-2024 pentru 1 studentă an I, Facultatea de Medicină, căreia i s-a aprobat anterior întreruperea studiilor pentru 2 ani, cu drept de reînscriere în anul universitar 2024-2025 (Anexa 10).

**Art. 13.** Se aprobă solicitarea de retragere de la studii pentru 1 student internațional an I, Facultatea de Stomatologie (Anexa 11).

**Art. 14.** Se aprobă solicitarea de întrerupere a studiilor pentru 1 an, cu drept de reînscriere în anul universitar 2023-2024, pentru 1 studentă an I, Facultatea de Farmacie (Anexa 12).

**Art. 15.** Se aprobă propunerea de exmatriculare pentru 4 studenți internaționali an IV 2021-2022, program de studii în limba română, Facultatea de Stomatologie (Anexa 13).

**Art. 16.** Se aprobă propunerea Facultății de Moașe și Asistență Medicală pentru calendarul de licență, sesiunea februarie 2023 (Anexa 14).

**Art. 17.** Se aprobă anunțul și bibliografia pentru admiterea la programul de studii universitare ciclul II Master *”Cercetări și intervenții operaționale în managementul serviciilor medico-sociale și al sănătății publice”*.

**Art. 18.** Se aprobă solicitarea de deplasare la o manifestare științifică desfășurată în străinătate din fondurile U.M.F. ''Carol Davila'' a unui cadru didactic de la Facultatea de Medicină.

**Art. 19.** Se aprobă solicitarea de deplasare la o manifestare științifică desfășurată în străinătate din fondurile U.M.F. ''Carol Davila'', pentru un angajat UMFCD din cadrul personalului administrativ.

**Art. 20.** Se aprobă solicitările de deplasare la manifestările științifice desfășurate în țară și în străinătate din fonduri de cercetare, pentru 4 cadre didactice de la Facultatea de Medicină.

**Art. 21.** Se aprobă solicitarea de deplasare la manifestările științifice în străinătate din fonduri de cercetare a unui membru în proiectele de cercetare, de la Facultatea de Medicină.

**Art. 22.** Se aprobă emiterea a 22 decizii de deplasare la manifestările științifice desfășurate în țară și în străinătate din fondurile personale, pentru 14 cadre didactice de la Facultatea de Medicină, 3 cadre didactice de la Facultatea de Stomatologie și 2 cadre didactice de la Facultatea de Farmacie.

**Art. 23.** Se aprobă solicitarea de achitare a taxei de membru *International Pharmaceutical Federation* (FIP) a UMFCD, în valoare de 430 EURO.

**Art. 24.** Se aprobă propunerea de componență a *Comisiei de concurs ERASMUS* pentru anul 2023 (Anexa 15).

**Art. 25.** Se aprobă solicitarea Domnului Prof. Univ. Dr. Radu Bălănescu de creditare cu puncte EMC a următoarelor cursuri: *Chirurgia hipospadiasului*, *Actualități în Chirurgia oncologică pediatrică*, *Endourologia pediatrică aparat urinar superior*, *Chirurgie toracică pediatrică*, *Elemente de chirurgie minim-invazivă în urologia pediatrică* (Anexa 16).

**Art. 26.** Se aprobă solicitarea de prelungire a perioadei de întrerupere temporară a studiilor în perioada 01.02.2023 - 30.04.2023, pentru 1 medic rezident din Maroc, Nefrologie (Anexa 17).

**Art. 27.** Se aprobă solicitarea de retragere de la studii postuniversitare de rezidențiat, începând cu data de 01.02.2023, pentru 1 medic rezident din Federația Rusă, Oftalmologie (Anexa 18).

**Art. 28.** Se aprobă solicitarea de suplimentare a bugetului alocat activităților extracurriculare ce se vor desfășura în anul 2023, cu suma de 1.200.465 lei, din fondurile proprii ale UMFCD (Anexa 19).

**Art. 29.** Se aprobă propunerea de achitare a taxei de accesare a platformei *Elsevier – Complete Anatomy*, în valoare de 24.000 euro/an.

**Art. 30.** Se aprobă solicitările de retragere definitivă de la studiile universitare de doctorat pentru 3 studenți doctoranzi (Anexa 20).

**Art. 31.** Se aprobă propunerea de repartizare a 3 burse vacantate la nivelul anului IV pentru trei studenți doctoranzi, forma de finanțare buget fără bursă, selectați în ordinea descrescătoare a notelor de la admitere (Anexa 21).

**Art. 32.** Se aprobă propunerea datei de 16.05.2023 ca termen pentru primirea din partea facultăților a documentației necesare elaborării statelor de funcții pentru anul universitar 2023-2024 (Anexa 22).

**Art. 33.** Se aprobă propunerea de inițiere a procedurii simplificate și încheierea unui acord-cadru pentru o perioadă de 12 luni, având ca obiect achiziționarea de “Carne și produse din carne” - în valoare estimată de 683.375,50 lei cu TVA (Anexa 23).

**Art. 34.** Se aprobă propunerea de numire a Doamnei Prof. Univ. Dr. Cristina Dinu-Pîrvu în funcția de Director General interimar al *Institutului de Cercetare-Dezvoltare în Genomică,* până la ocuparea prin concurs.

**RE C T O R,**

Prof. Univ. Dr. Viorel Jinga

**Secretar Șef Universitate,**

Daniela Grecu **Avizat Serviciul Juridic și Contencios,**

Consilier Juridic Raluca-Andreea Stănescu